HĽADANÝ ZA VRAŽDU
Je pekné byť žiadaný
No nie v putách zviazaný
Josh vo väzení chýba Bola to azda chyba?
Melissu stopy povedú
Skubi-di-dú
Bobby. Bobby, hádajte čo?
Našla som Elsien kalendár. Tej mŕtvej tanečnice.
Keď ste mi prikázali sliediť, našla som ho v jej šatni.
No a zapísala si doňho adresu.
Mám tam ísť? Asi by som tam mala ísť, však?
Radšej si najprv pozrite toto.
Počkať. Prečo ho hľadajú?
Váš milenec, môj klient, v skratke Josh,
sa rozhodol trochu mi tú prekážkovú dráhu sťažiť útekom z väzenia.
Čože? Prečo by to robil? Kde je? Dokážete ho nájsť?
Len málo vecí nedokážem.
Napríklad byť nudná a vyzerať zle v akomkoľvek obleku.
Nebojte sa. Do zajtrajšieho súdu ho nájdem.
Ach, nie. Ste rozrušená, alebo vás chytilo niečo nákazlivé?
Radšej to druhé.
Prepáčte.
To všetko.
Teda... To nič.
Útecha mi moc nejde.
Rodičia mi na narodeniny vystavovali šeky.
To len... Posledné roky je všetko taký boj.
A zrazu sme tu a teraz toto.
Mám pocit, že by som vás mala nejako utešiť.
Ale pravdou je, že si tým útekom naozaj strelil do nohy.
Ja som, samozrejme, úplne zázračná,
ale teraz bude pre mňa omnoho ťažšie ho zbaviť viny.
Kiežby som mohla niečo urobiť.
Môžete. Sledujte tú stopu. Nájdite vraha. Možno je to jeho jediná šanca.
Pokúsim sa. Len dúfam, že Josh je v poriadku.
Ránečko, srdiečko.
Ovocnú šťavu? Korálky?
Kvetiny do vlasov?
Do vlasov?
Božemôj. O tomto sa mi snívalo.
V ktorom sme akože roku?
A kde to sme?
Počkať, sme na smetisku?
Pre niekoho smetisko, pre iného utópia.
Topher?
Josh, vitaj v našej komúne, na našom mieste, v domove našej skupiny.
V jednom takom mi zomrela babička.
Tak čo sa tu deje? Sme v bezpečí? Idú po nás poliši?
Človeče, tí po nás idú stále.
To povolanie priťahuje tyranov.
Máš starosti.
A ty nie? Ušli sme z väzenia.
Melissa určite šalie.
A ja vyzerám vinný.
Prečo som na ten autobus nasadal?
Josh, mám ciťák, že toho máš na pleciach mnoho. Je to tak?
Vlastne áno.
V poslednej dobe to mám ťažké. V práci aj doma.
Josh, si vyhorený, podráždený, vypätý.
Musíš sa zapnúť, naladiť sa a vypadnúť.
Je čas zasvätiť ťa do kmeňa.
Nie, vďaka.
- Nerád sa pridávam. - Neboj sa.
Je to len oslava žitia a spoločenstva.
Upresníš to?
Trúby, bába, búdy Rizzo, Cha Cha, Doody
Trúby, ľúbi, triky Zuko a Kenickie
Pridaj sa k vesmírnej piesni
Otvor srdce tomu, čo ti krásu dá
Pokochaj sa zistením Že žiješ s každým brieždením
Že vesmír v teba vieru má
- A my tiež! - Super, ale...
Chudoba, vojny, bezprávie
Nenávisť, lakomstvo panuje
Toľkí ľudia sa sužujú Na uliciach hladujú
Odpoveď jasná je
Tak počúvaj!
Všetci sa musíme vyzliecť
- Ako prosím? - Vrátiť sa na začiatok
To je povinné?
Už žiadne masky Revolúcia lásky
Vráťme sa tam
Do prvého dňa
Vráťme sa na začiatok
Musíme, musíme Musíme sa vyzliecť
Všetci sa obnažíme
Každý jeden z nás
No čo ak sa mi oblečenie páči?
Výnimku určite dostanem
Nie! Je načase pre každého
- Dať sa do postoja nahého - Postoja nahého
- Nechajme to plávať - Nechajme to plávať
- Aj párky! - Čože?
- Všetci sa musíme vyzliecť - Obnažíme sa
Vrátiť sa na začiatok
Do prvého dňa
- Už žiadne masky - Alebo nie.
Revolúcia lásky
Vráťme sa tam
Do prvého dňa
Vráťme sa na začiatok
Hej. Neurobíme kompromis? Oblečenie dobrovoľné.
Musíme, musíme Musíme sa vyzliecť
- Musíme, musíme sa vyzliecť - Kvety nenosia šaty
- Musíme sa vyzliecť - Tak prečo by sme mali my?
- Hej, hej, hej - Musíme sa vyzliecť
Musíme sa vyzliecť
Nie. Nie, nie.
Vidím veľa znamienok, ktoré mi robia starosti.
Vitajte v Quick Street. V tej ošarpanejšej časti mesta.
V domove darebákov, ničomníkov
a občasnej zvedavej mrchy, ktorá pchá nos tam, kam nemá.
CODWELLOVEJ DOMOV PRE NECHCENÉ SIROTY
Preč s vami, vy otravná háveď. Neviete sa zabaviť?
My sa chceme naučiť čítať a počítať.
Hej? No a ja chcem obrovské mechy
a vo vani namiesto domácej pálenky francúzsku penu,
ale my túto loď neriadime, čo?
- Hej! - Páni.
Úplne iná, ale predsa stále zlá.
Zdravím. Hľadám...
Dobré ránko
Pekná slečna Smutná slečna
Decko by sa zišlo vám Či dve, či tri
Zjednávať sa nepatrí
Ak vám stačí malý galgan Netreba majland
Veľmi lacno vám ich dám Ale poviem vám
Iba dráždia Nič si nevážia
Na všetko sa opovážia Sú to skrátka fagani skáraní
Takže vy tie siroty predávate?
A ja
Aj ja svoje potreby mám
A keby mohla som S istým človekom
Vôbec by som nečakala
Ale hoci som si nikdy neužila
Tú vec Čo by ma matkou urobila
Medzitým som sa ňou stala
A tak okolo mňa lietajú Štence malé
Dievčiská s bábikami Chlapci s malými guličkami
Ako ich zbožňujem
Milé krysy Vyberte si
Mám ich hŕbu, fúru, les
Pravda Táto blchy má
Táto zase kocky hrá Tento myši žerie rád
Vidím to už druhýkrát Tretíkrát
Vezmite na vedomie
Bolo by to týranie
Za tú cenu ani nie
Za to vám nestoja Tí fagani skáraní
Aha. Prepáčte. Neprišla som kvôli sirotám.
Ste si istá? Lebo vo vašom veku to budú buď mačky alebo kvety,
a tie sa o vás na smrteľnej posteli nepostarajú.
Nie... Hľadám túto adresu. Quick Street 17.
Ako inak.
Tam žije niekto veľmi špeciálny.
Niekto veľmi milý.
Dooley Blight, mäsiar.
Ten by mi mohol nasekať mäso každý deň. Tam má obchod.
ČERSTVÉ SKORO KAŽDÝ DEŇ
Ale nič neskúšajte.
Inak vám zakrútim krkom tak, že dodýchate.
Vtipkujem.
Nuž, vďaka.
Neznášam svoj život.
Josh, dokončením tohto smajlíka na tvojom líci
si oficiálne členom kmeňa.
- Bohovské. - Niečo je zle?
Mohol by som ho namaľovať znova.
- Oči mi nikdy nevyjdú. - Nie. Len...
Celá táto vec s maľovaním na tvár, nahotou
a prepojením s ostatnými nie je moja parketa.
Josh, náš kmeň robí omnoho viac. Bojujeme proti nespravodlivosti.
Útočíme na Octavia Kratta a jeho podlú energetickú spoločnosť.
- Octavius Kratt? - Je to všivák.
- Ničí životné prostredie. - Človeče!
Podrobuje zamestnancov hrozným pracovným podmienkam.
- Hnusné! - Fajn.
Neplatí nič a žije ako kráľ.
Zavrieť!
Ale boj proti mocnostiam nie je ľahký.
Už celé mesiace nahí hovoríme podobenstvá,
ale zdá sa, že sa nič nezmenilo.
Nuž, asi existujú efektívnejšie formy protestu.
Niekomu by sa zišla lekcia o podobenstvách.
- Mne teda nie. - A o hodnote komunity.
- Jahniatko. - Jéj!
Jahniatko! Jahniatko! Jahniatko bez stáda!
- Čo sa to tu deje? - Jahniatko! Jahniatko!
Jahniatko bez stáda!
- Jahniatko! Jahniatko bez stáda! - Ďakujem pekne.
Bolo raz jedno malé jahniatko...
ktoré krutý pastier väznil ďaleko od ostatných oviec.
Som osa-méé-lé. Nechcem byť samo.
Nie, už teraz sa mi to nepáči.
Jedného dňa
naň narazil dobrý pastier a zľutoval sa nad ním.
Dobrý pastier ho zaviedol do svojho stáda.
Jahniatko, toto je začiatok nádherného priateľstva.
Aha.
Čoskoro si krutý pastier uvedomil, že jahniatko je preč.
Jeden hroch, dva hrochy...
Hej! Tak počkať!
Osamelé jahniatko sa zatiaľ malo dobre v novom stáde.
Zvládlo som to, mami! Som na vrchole sveta!
A keď si krutý pastier prišiel po chýbajúce jahniatko,
dobrý pastier mu povedal...
Skončil si!
Jahniatko sa rozhodlo ostať v novom stáde
a naučilo sa o sile a radosti, ktorá sa nachádza v komunite.
Si dobrý človek.
Máš vo vrecku berlu, alebo sa len tešíš, že ma vidíš?
To je to najsmiešnejšie podobenstvo, aké som kedy počul.
No, ja si idem vystreliť mozog.
Tak čo povieš?
Dokázali ste to.
Malo to energiu.
- Tie imitácie... - No?
...boli naozaj približné.
Ale, ak mám povedať pravdu, bojím sa hlavne o Melissu.
Teda, iste sa strachuje, či som v poriadku.
Ste skvelí, ale musím ju nájsť.
Josh.
Hľadajú ťa. Nemôžeš ísť nikam.
Nech ju vyhľadá niekto z kmeňa a oznámi jej dobrú novinu.
- Alex. - Šťastný deň!
Človeče, všetko bude v poriadku.
Mám skvelý spôsob, ako ti zdvihnúť náladu.
Kto sa chce znovu vyzliecť?
Dobrý.
Nepoznáte ma.
Aj keď ja vás áno... Teda, inú verziu vás.
Dobré ránko Hladná slečna
- Kúpite mäso? - Nie.
Dám vám jednu nožičku? Či dve? Či tri?
Zjednávať sa nepatrí
A tajomstvo šéfkuchára Hlavne múka od mlynára
Až ma bolí srdce moje
Že čím to je? Dodávatelia a zdroje
Zase kujú kšefty svoje
Áno, sú to klobásy podradné
Takže nie, vďaka. Som Melissa.
Vlastne tu nie som kvôli mäsu, ale... Nuž...
Kamarátka kamarátky... Teda, nie.
- Zosnulá kamarátka živej... - Áno, áno. K veci.
Kamoška mala spolubývajúcu menom Elsie. Je mŕtva.
A v adresári mala vašu adresu.
Takže som chcela vedieť, či ste ju poznali...
alebo nie, alebo či niečo viete...
Každopádne by som...
bola rada, keby ste odložili ten sekáč a pohovorili si so mnou.
Dalo by sa to?
Vravíte, že Elsie je mŕtva?
Áno. Je mi to ľúto.
Bola to vaša priateľka alebo dcéra? Alebo...
Elsie je...
bola spolubývajúca mojej dcéry.
Jenny je vaša dcéra?
Elsie ku mne bola dobrá.
Občas ma prišla pozrieť a povedala mi, ako sa má Jenny.
Prečo ju nenavštívite sám?
Mám svoje dôvody.
Nie je to šťastný príbeh.
Bol raz jeden mäsiar Ktorý mal ženu a dcéru
A bol raz boháč Čo všetkých dostal do maléru
Na ženu boháč zálusk mal
Keď odmietla, život jej vzal
Mäsiara za to odsúdil Do väzenia ho posadil
Až jeho dcéra dospela
A v klube spievať musela
Len podotknem
Že v tomto príbehu
Som mäsiar vlastne ja
Ale tentokrát boháč Za hriechy zaplatí
A nebude to Dooley Kto skončí v zajatí
Úrok mu vymeriam Za dlh, čo nesplatil mi prv
V očiach odhodlanie mám A na čepeli krv
A smrť, krásna smrť Konečne mi uľaví
A bolesť, vinu, smútok Raz a navždy uzdraví
Konečne sa im postavím
O život všetkých pripravím
Po prvé, to nie.
Ale tiež, je mi tak ľúto, čo sa vám stalo, pán Blight.
To oni budú ľutovať to, čo urobili mojej žene Daisy.
Boháč a všetci, ktorí mu pomáhali.
Takže, ten boháč. To bude asi Octavius Kratt?
Poznáte ho?
Božemôj.
Ak Kratt zabil vašu ženu, stavím sa, že zabil aj Elsie.
V ten večer bol v klube. Sedeli sme pri jeho stole.
Musím to povedať polícii.
Polícii?
Veľa šťastia, tých to zaujímať nebude. Kratt do nich zasekol špinavé pazúre.
Ďalší dôvod, prečo by mal spravodlivosť udeľovať môj sekáč.
Budem ho volať sekáč spravodlivosti.
Hej, dobré meno.
Počujte, pán Blight, s vašou pomstou vám pomôcť nemôžem a...
a takisto nemôžem neodsúdiť to, že chcete všetkých zabiť.
Skrátka si myslím, že by ste mohli skúsiť niečo iné,
než príde na texaský masaker.
Napríklad by ste sa mohli ozvať Jenny. Povedať jej pravdu.
Aby ma videla takéhoto?
Zlomeného, porazeného, tieň muža, ktorým som býval?
Nie.
Nezniesol by som to nevyhnutné odmietnutie.
Jenny netuší, že som naspäť z väzenia. A nikdy sa to nesmie dozvedieť.
Dobre.
Ale aj tak vám na ňu dohliadnem.
To by ste pre mňa urobili?
Prečo?
Povedzme, že mi pripomínate starého priateľa.
Ale medzitým skúste... nikoho nezabiť, dobre?
Aspoň, kým sa čoskoro nevrátim. Čo urobím.
Tak sa vráťte k rebierkam...
Doriti!
Tie pánty musíte naolejovať.
Zdravím. Vy ste Melissa?
Áno.
Nesiem správu od Josha...
Počkať. Od Josha? Kde je?
- Má sa dobre... - Kde je? Musím ísť za ním.
Bez urážky,
ale bolo by bohovskejšie, keby ste ostali tu.
To si nemyslím, ty klaunka alergická na podprsenky.
Okamžite ma k nemu vezmeš.
Človeče. Neviem, čo je v tom chlebe,
ale zrazu mi je zo všetkého strašne fajn.
- To je kúzlo nášho kmeňa, Josh. - A toho, čo Michael pridal do chleba.
- Kto? Ja?
Ahoj.
Jasné.
Ahoj, Mel. Našla si ma.
Vyzeráš inak.
Zasvätili ma do kmeňa. Teraz mám vlasy. Skutočné.
Hej, no, teším sa z teba aj z tvojich nových vlasov.
A že si v bezpečí.
Čo si si to, preboha, myslel? Ušiel si z basy?
Áno. To bola veľká chyba.
Ale naozaj chceli, aby som to urobil.
Takže som sa tak trochu pozabudol.
Vieš, hipíci vedia byť riadne presvedčiví.
Dobre. Aby si vedel.
Ja som sa pokúšala zistiť, kto naozaj zabil Elsie.
- Hej. - Kým ty si bol zhulený
s deťmi kvetov. Teda... Zmeškala som orgie, kamoško?
Nie. Nie.
Teda áno.
Ale neboli to skutočné orgie. Iba sa všetci vyzliekli.
Ale bolo to skôr ako v šatniach na strednej.
- Vieš čo, to je... - Prepáč. Pokašľal som to.
Ale už som sa prebudil.
Chápem, čo je v stávke.
Už neutečiem. Dohodnuté?
- Dobre, fajn. To je jedno. - Hej. Si naj.
Kto je tá slušňáčka?
Počúvajte všetci.
Chcem vám predstaviť svoju starú paniu, Melissu.
Nie som stará.
Ahojte.
Vďaka, že ste sa mi postarali o Josha, môjho starého.
Dobre. Aby ste vedeli... Naisto nie som slušňáčka.
- Daj si čarovný chlieb. - Nie. Vďaka, nie.
- Netreba. - Ja si dám.
- Nie. Nedáš. - Nie.
Už si nedám.
Nie preto, že nie som cool, jasné? Som.
Viete čo? Vlastne mám nápad.
Vy to chcete všetko nechať plávať, je tak?
Veď viete.
Hej. Urobím to. Hej.
Hej! Hádajte čo.
A tá nebola z obchoďáku, stála 68 $.
Ale viete čo? Občas si musíte povedať „kašľať na to“.
Šuby duby. Však? Áno.
Kto súhlasí? Ona súhlasí, čo?
- Hej. - Ty.
Niečo tu smrdí. A nie je to tráva.
Viete čo? Vôbec mi nevadí, že ma nemáte radi. Viete?
Nie sme na strednej. A nepotrebujem byť vo vašom blbom klube.
Prišla som si po manžela,
aby sa mohol udať na polícii pred zajtrajším súdom.
Však, Josh?
Presne tak. Je mi to ľúto.
Povinnosť volá.
- Budeš nám chýbať, človeče. - Chlape.
Veľa šťastia na súde.
Ďakujem, Topher.
Dúfam, že nájdeš svoju „bránu kam“.
- Bratu. Ľúbim ťa. - Aj ja teba.
- Chlape, ľúbim ťa. - Áno.
To je teda dlhé objatie.
Tak poď.
Človeče.
Ahojte, všetci.
- Ešte raz ďakujem za spoločnosť. - Ahoj, Josh.
A za drogy.
Čau.
- Nie. Tadiaľto. - Ideme tadiaľto.
SÚD
Jasné, že to urobil.
Pritancuje si do mesta a zrazu má na rukách krv tanečnice?
Presne. Iba vinník by ušiel z väzenia.
Džez.
JE VINNÝ! (ASI)
Dobre, mám pocit, že to nebude férový proces.
Ahoj.
- Kde je Bobby? - Neviem.
Musím jej povedať, že skutočným vrahom je Kratt.
- Ach. - Páni.
Prepáčte, že meškám. Dúfam, že nemáte...
žiadne námietky.
Vaša ctihodnosť, môžem pristúpiť?
To by ma potešilo.
Sleduj, chlapče.
Ak súd nemá námietky A tým som si istá
Jedna správa Nám tu robí neplechu
Vyjadrím sa jasne Je to faloš čistá
O tajomstvách môjho úspechu
Tak som prišla Poučiť váš zbor
O dvoch metódach, čo pomôžu mi
Vyhrať súdny spor
Zvončeky a píšťalky Proste kabaret
Moralisti vravia Že to nie je cesta vpred
Stačia mi len Zvončeky a píšťalky
Skrátka pozlátka
Hoci pre ostatných Som hanebná advokátka
Obžaloba skončila
A asi dobre spravila
Skúsim na nich Svoje kľučky
Ďalší chlap skončí bez slučky
Potrebujem len Zvončeky a píšťalky
A k tomu ešte obsiahlu Znalosť zákona
DÔKAZ A
DÔKAZ B
DÔKAZ C
NEVINNÝ!
A ešte k tomu obsiahlu
Znalosť
Ďakujem, ctihodnosť A členovia poroty
Pokúsim sa byť stručná Máte vlastné životy
Môj klient, doktor Skinner Obžalovaný
Bol so ženou na večeri Za to má byť stíhaný?
Natrafil na telo Slečny Elsie, zosnulej
Unáhlený záver Viedol k obžalobe nesprávnej
Prima facie dôkazy Máte na nich závislosť
Nemajú s prípadom Vôbec žiadnu súvislosť
Svedectvá sú klebety Ide im o odvetu
Takže tento prípad Má zlomyseľnú podstatu
Tak ho zbavte viny A dáme si cigaretu
Potrebujem len zvončeky a píšťalky
A ešte obsiahlu znalosť Vysokoškolskú vytrvalosť
Obsiahlu znalosť zákona
Verím, že nebudete rozdelení.
- Potrebuje sa porota poradiť? - Vôbec nie, vaša ctihodnosť.
My, porota, jednomyseľne zhliadame Bobby Flanaganovú skvostnou
a Josha Skinnera nevinným.
Prípad odložený.
Na to sa napijem!
Dokázali sme to! Si slobodný!
Toto je šťastný koniec. Našli sme šťastný koniec.
Áno! Máš pravdu!
Vypadnime odtiaľto, kým sa nestane niečo ďalšie.
PREKVAPIVO NEVINNÝ
Mali ste ho obetovať Všetko správne zinscenovať
Ten váš plán náročný Bol celkom zbytočný
- Prepáčte. - Robili sme, čo sa dalo.
Prečo za sluhov šašov mám
A prečo ženy nechápu Že ja som ich pán
Najprv mäsiarova žena Potom Elsie vychýrená
Prečo moja cesta za šťastím Vždy končí zlyhaním?
Ó, Bože, mám sa bičovať?
Prečo je ma tak ťažké milovať?
Prečo chcem len ženy Čo nechcú mňa?
Chcem iba tie ženy Čo nechcú mňa
Potrebujem ženy Čo nechcú mňa
A preto je môj život krutá tragédia
Ale, ale, ale A je tu hráčka nová
Priznávam, že zaujala ma Tá Melissa Skinnerová
Hovorí si Gimblová
Možno moje šťastie Nebude len dočasné
Možno bude rozumnejšia Než tie ostatné
Ja už nikdy nebudem sám
Možno jednou ranou Dve muchy zabiť mám
Možno jednou ranou Dve muchy
Dve muchy zabiť mám
Trúby, bába, búdy
Rizzo, Cha Cha, Doody
Trúby, ľúbi, triky
Zuko a Kenickie
Pridaj sa k vesmírnej piesni
Otvor srdce tomu, čo ti krásu dá
Pokochaj sa zistením Že žiješ s každým brieždením
Že vesmír v teba vieru má
A my tiež!
Chudoba, vojny, bezprávie
Nenávisť, lakomstvo panuje
Toľkí ľudia sa sužujú Na uliciach hladujú
Odpoveď jasná je
Tak počúvaj!
- Všetci sa musíme vyzliecť - Obnažíme sa
- Vrátiť sa na začiatok - Do prvého dňa
Už žiadne masky Revolúcia lásky
Vráťme sa tam
Do prvého dňa
Vráťme sa na začiatok
Musíme, musíme Musíme sa vyzliecť
Musíme sa, musíme sa vyzliecť
Musíme sa vyzliecť
Preklad titulkov: Martina Mydliar